TIPCO สุดมั่งคั่งจากหุ้น TASCOแต่ราคาหุ้นยังไม่สะท้อนเต็มที่ -ซื้อ
ด้วยต้นทุนที่บริษัทแม่ TIPCO ถือใน TASCO ต่ำเพียง 5.40 บาท ล่าสุดถือหุ้นในสัดส่วน 24% ขณะที่ราคาหุ้น TASCO ล่าสุดสูงเป็น 25.25 บาท หากสมมุติให้ TIPCO ขายหุ้น TASCO ออกไปหมดจะได้กำไรหลังหักภาษีสูงถึง 5.9 พันบ้านบาท หรือคิดเป็นกำไรต่อหุ้น TIPCO ที่ 12.17 บาท ดังนั้นการซื้อหุ้น TIPCO ตอนนี้เท่ากับจ่ายค่าหุ้นไปเพียง 1.53 บาทต่อหุ้น หากหักราคาหุ้น TIPCO ด้วยส่วนกำไรที่ยังไม่รับรู้ใน TASCO นั่นเองแนะนำ ซื้อเก็งกำไร หากเราประเมินมูลค่าเหมาะสม TIPCO ด้วย P/BV ที่ระดับ 0.9 เท่า และใช้มูลค่าหุ้นทางบัญชีหลังปรับปรุง (Adjusted Book Value) ที่ 19.46 บาท จะได้ราคาพื้นฐานที่ 17.50 บาท
24 ส.ค. 2558

บล.ดีบีเอสฯ ระบุในบทวิเคราะห์วันนี้ (24 ส.ค.) ว่า บริษัท ทิปโก้ฟูดส์ จำกัด (มหาชน) หรือ TIPCO ด้วยต้นทุนที่บริษัทแม่ TIPCO ถือใน TASCO ต่ำเพียง 5.40 บาท ล่าสุดถือหุ้นในสัดส่วน 24% ขณะที่ราคาหุ้น TASCO ล่าสุดสูงเป็น 25.25 บาท หากสมมุติให้ TIPCO ขายหุ้น TASCO ออกไปหมดจะได้กำไรหลังหักภาษีสูงถึง 5.9 พันบ้านบาท หรือคิดเป็นกำไรต่อหุ้น TIPCO ที่ 12.17 บาท ดังนั้นการซื้อหุ้น TIPCO ตอนนี้เท่ากับจ่ายค่าหุ้นไปเพียง 1.53 บาทต่อหุ้น หากหักราคาหุ้น TIPCO ด้วยส่วนกำไรที่ยังไม่รับรู้ใน TASCO นั่นเอง
หรือในอีกแง่มุมหนึ่งคือ จากราคาพื้นฐานของ TASCO ที่ฝ่ายวิจัยฯให้ไว้ที่ 27.00 บาท หาก TIPCO ขายหุ้นทั้งหมดใน TASCO จะได้รับกำไรหลังภาษีเป็น 6.4 พันล้านบาท หรือคิดเป็นกำไรต่อหนึ่งหุ้น TIPCO ที่ 13.24 บาท และนำไปปรับปรุงกับมูลค่าหุ้นทางบัญชีของ TIPCO ณ สิ้น 2Q58 ที่ 6.22 บาท จะได้มูลค่าทางบัญชีต่อหุ้นหลังปรับปรุงสูงเป็น 19.46 บาท
สังเกตความเคลื่อนไหวราคาหุ้น TIPCO เปรียบเทียบกับ TASCO พบว่าแม้ราคาหุ้น TIPCO ได้ปรับขึ้น 114% ตั้งแต่ต้นปีถึงปัจจุบัน (YTD) แต่ก็ถือว่ายังช้ากว่า (lag time) กับ TASCO ที่ YTD ปรับขึ้นมาแล้ว 288% จึงอาจกล่าวได้ว่าราคาหุ้น TIPCO ในปัจจุบันยังไม่ได้สะท้อนผลดีจากการมีหุ้น TASCO ได้เต็มที่
ทางด้านงบการเงินของ TIPCO ก็ได้สะท้อนผลดีจากส่วนแบ่งกำไรของบริษัทร่วมซึ่งตัวหลักคือ TASCO ได้เป็นอย่างดีครึ่งแรกปี 58 เป็น 621 ล้านบาท เพิ่มก้าวกระโดดจาก เทียบช่วงเดียวกันของปีก่อนที่เป็นกำไร 61 ล้านบาท ถึง 916% จึงมีส่วนสำคัญที่ทำให้กำไรสุทธิ TIPCO งวดครึ่งแรกปี 58 พุ่งไปถึง 681 ล้านบาท เพิ่ม 4,199% เทียบกับ เทียบช่วงเดียวกันของปีก่อนที่มีกำไรสุทธิเพียง 16 ล้านบาท
นอกจากนี้ธุรกิจเฉพาะ TIPCO เองก็พลิกมีกำไรงวดครึ่งแรกปี 58 เป็น 60 ล้านบาท ฟื้นตัวจาก เทียบช่วงเดียวกันของปีก่อนที่เป็นขาดทุน 45 ล้านบาท สืบเนื่องจากอัตรากำไรขั้นต้นที่ทำได้สูงขึ้นเป็น 31% เทียบกับ เทียบช่วงเดียวกันของปีก่อนที่ 30.9% สินค้าหลักที่ผลักดัน คือ น้ำแร่มีกำไรขั้นต้นสูงขึ้น รวมทั้งสัดส่วนค่าใช้จ่ายขาย-บริหารเทียบกับรายได้ต่ำลงเป็น 33% เทียบกับเทียบช่วงเดียวกันของปีก่อนที่ 35.5% เพราะประหยัดค่าใช้จ่ายการขายและการตลาดได้เป็นอย่างดี
คาดปี 58 TIPCO จะสามารถทำกำไรสุทธิสูงสุดเป็นประวัติการตั้งแต่จัดตั้งบริษัทมา (Hi Record) ด้วยกำไรสุทธิ 1 พันล้านบาท เทียบกับปี 57 ที่มีกำไรสุทธิเพียง 78 ล้านบาท โดยมีแรงผลักดันจากส่วนแบ่งกำไรของ TASCO ที่สูงเป็น 954 ล้านบาท และตัวบริษัทเองก็มีกำไร 46 ล้านบาท
แนะนำ ซื้อเก็งกำไร หากเราประเมินมูลค่าเหมาะสม TIPCO ด้วย P/BV ที่ระดับ 0.9 เท่า และใช้มูลค่าหุ้นทางบัญชีหลังปรับปรุง (Adjusted Book Value) ที่ 19.46 บาท จะได้ราคาพื้นฐานที่ 17.50 บาท ซึ่งเทียบเท่า P/E ปี 58 ที่เพียง 8 เท่า เทียบกับ P/E เฉลี่ยกลุ่มอาหารปัจจุบันซื้อขายที่ 17.7 เท่า จึงถือว่าราคาพื้นฐานนั้นยังอนุรักษ์นิยมอยู่มาก อย่างไรก็ตามราคาปิดยังมีส่วนเพิ่มเทียบกับราคาพื้นฐานได้อีกถึง 28%  อีกทั้งการที่ราคาน้ำมันในตลาดโลกขณะนี้ได้ปรับตัวลงอย่างต่อเนื่อง TASCO ได้รับผลดีจากต้นทุนวัตถุดิบที่ต่ำลง จนในที่สุดราคาพื้นฐานมีการปรับขึ้นไปอีก ทางบริษัทแม่คือ TIPCO ก็ยังมี upside risk เพิ่มได้อีก